Nuusbrief 17 Mei 2019 • Laerskool Jan van Riebeeck
17 Mei, 2019 | Nuusbrief
Vrydag, 17 Mei 2019 Skaak: Vriendskaplik vs. St Cyprians
Saterdag, 18 Mei 2019 Eisteddfod Solosang: 09:00-10:00 (Gr.7)
Maandag, 20 Mei 2019 Netbal: Vriendskaplik vs. VRS O/13 (tuis)
Dinsdag, 21 Mei 2019 Musiekkonsert Gr.6&7 08:15
Donderdag, 23 Mei 2019 Skaak: Vriendskaplik vs. Duitse Skool Gr 1 & 2
Vrydag, 24 Mei 2019 Gr.7-kamp keer terug
Saterdag, 25 Mei 2019 SPORTDAG: FD Conradie & Goudini
Saterdag, 25 Mei 2019 Moderne danse vanaf 16:00
Maandag, 27 Mei 2019 Gr.7 Eksamen begin
Dinsdag, 28 Mei 2019 Gr.4 – 6 Eksamen begin
Woensdag, 29 Mei 2019 Liewe Aarde: Herwinning sivvies
Vrydag, 31 Mei 2019 Charlene van Rooyen (Juffrou) verjaar
Vrydag, 31 Mei 2019 Landloop: Wedloop 6
Saterdag, 1 Junie 2019 Veiling
E-Games, 7 Junie 2019
Daar is nou net minder as twee weke oor om jou kaartjie vir die veiling te koop. Moenie hierdie lekker kuier aand misloop nie. Kontak gerus vir Coreen Scholtz of Esna Boshoff – daar is nog plek beskikbaar. Kliek op die uitnodiging om ‘n groter weergawe daarvan te sien.
Vir meer inligting verwys gerus na verlede week se NUUSBRIEF.
Enige verdere navrae kan aan Coreen Scholtz of Esna Boshoff (sien eposadresse hierbo) gerig word.
Huiswerkklasse van hoërskoolleerders (tutuors)
Die program wat ons vir twee weke op die proef gestel het, het goed gewerk. Die klasse het vir die kwartaal eers tot ‘n einde gekom, aangesien die hoërskooltutors vir hul eie eksamen moet voorberei. Ongelukkig is ons op hul privaattyd aangewese. Alle huiswerkklasse sal in kwartaal drie weer voortgaan.
Atletiekkliniek aangebied deur WP Atletiek, 18 Mei 2019
WP Atletiek bied afrigtingsessies by Groenpunt vir enige belangstellende atlete aan. Atlete tussen die ouderdomme van 10-14 jaar kan die sessies bywoon.
Afrigting vir die volgende items word aangebied: naellope, hekkies, verspring, hoogspring, gewigstoot, diskus en spiesgooi.
Indien jy belangstel, volg die SKAKEL en voltooi die registrasievorm. Die eerste sessie is ongelukkig verby, maar daar is op 18 Mei weer ‘n sessie. Enige verdere navrae kan aan Ricardo Jaftha by 021 418 3232 of youth@wpathletics.co.za gerig word.
Baie geluk aan Lebu Salimani in Graad 6 wat Jannie van die week is. Dankie dat jy so fluks herwin. Geniet die Col’Cacchios geskenkbewys.
In Suid-Afrika word heelwat meer items herwin as wat ons besef. Dit is te danke aan afval-optellers of ‘waste-pickers’. Hulle is mense wat letterlik op die rommelhope soek na herwinbare materiaal en dit versamel om later betaling daarvoor te kry.
Daar word geskat dat hierdie mense die munisipaliteite tot R750 miljoen per jaar spaar omdat die rommelhope nie meer so vining vol raak nie. Lees gerus die ARTIKEL.
Baie geluk aan Bernardo Oosthuizen in Gr.2 wat twee weke gelede Jannie van die week was. Geluk ook aan Lara Pieterse in Gr.5 wat verlede week ons Jannie was. Albei hierdie leerders herwin regdeur die jaar baie getrou – dankie julle! Geniet die Col’Cacchios geskenkbewys.
Aandag almal wat by die depot herwin: Alle gladde karton moet asb. in die groen igloes vir papier gegooi word en nie by riffel karton nie.
Naam en van: Philip van Rooyen
Waar bly jy?: Oranjezicht
Gunsteling vak: Ek is ‘n boekwurm wat ook hou daarvan om te teken en prenteboeke deur te blaai.
Ek is ‘n trotse Jannie, want ek kan Zulu, Xhosa, Afrikaans en Engels lees!
Daniel Wiese en Stef Mostert van Hoërskool Jan van Riebeeck het WP-kleure behaal vir Tweekamp. Stef is die o/14 WP-kampioen en behaal ‘n 2de plek tydens die SA’s vir sy ouderdom. Daniel kom 2de in die o/17-afdeling!
Lydia-Mari Erasmus , ‘n graad 11-leerder aan Hoërskool Jan van Riebeeck, is gekies vir die o/17 WP-netbalspan. Sy maak ook deel uit van die span wat 17 en 18 Mei in Riversdal aan die Weskaapproewe gaan deelneem.
Definisie: skelm, agterbaks. Iemand wat sonder die medewete van ander, skelm te werk gaan.
Sin: Die jong, onderduimse man het skelmpies die juwele in sy sak gesteek.
Wenner: Albert Griesel (Gr.4F)
American Ballet Performance Awards (PA)
Die American Ballet Performance Awards vind plaas op Saterdag 25 Mei 2019 om 16:00 by JvR.
Kom ondersteun ons dansers asb., almal is welkom. Die beoordelaar is Tova Tsoubery van Spanje. Ons het in September weer ‘n Awards funksie in Kaapstad en dan tree ons Gr.1 tot Gr.10 dansers ook op. In 2020 het ons die PA in die Artscape.
JvR deelnemers op 25 Mei 2019:
Level 3 – Juliette Visser, Amelie Visser, Lara Basson, Emma Liebenberg
Level 5 – Jana Brink
Jana Brink het verlede jaar by ons Artscape optrede ‘n volle beurs ontvang om in Junie 2019 ‘n Summer School in New York by te woon. Haar ma, Linda, vergesel haar as huismoeder van die Summer School.
Besoek gerus die American Academy of Ballet se webtuiste om te sien watter wonderlike geleentheid dit is en in hoeveel lande PA reeds met sukses aangebied word.
Brendan Venter kom kuier by Jan van Riebeeck, 16 Mei
Ons is ongelooflik bevoorreg! Ons rugbyafrigters het op Donderdag, 16 Mei, die geleentheid gehad om by ‘n kenner in die rugbywêreld te leer. Brendan Venter het Donderdag met ons afrigters ‘n kort sessie na skool kom doen waar hy sy kennis en ervarings, met spanne soos Saracens, met hulle gedeel het. Hy het verskeie nuwe vaardighede gedeel en ‘n hele paar kopskuiwe met ons afrigters gemaak deur hul nuwe benadering van hoe hulle rugby afrig. Van ons O/13 spelers het ook die middag bygewoon en verseker baie geleer. Baie dankie aan Brendan Venter en almal betrokke wat hierdie middag moontlik gemaak het. Ons hoop om in die toekoms nog sulke sessies te hou.
O/9 A 70 – 0 (wen)
O/9 B 10 – 20 (verloor)
O/11 A 31 – 0 (wen)
O/13 A 21 – 0 (wen)
Agt van ons O/7 Spelers het Saterdag, 11 Mei, aan die O/7 Fair Cape Toernooi by Durbanville Voorbereiding deelgeneem en teen C-spanne gespeel. Die uitslae vir die dag: Gene Louw C – gelykop Durbanville C – wen Brackenfell C -wen Baie dankie vir almal se ondersteuning, die kinders het elke oomblik geniet en het so baie geleer. Baie dankie aan Juffrou Liezel de Jager wat hulle vergesel het.
O/7: Nils le Roux – 3de (uitstekend!), Samuel Groenewald – 39ste, Ruben de Ridder – 48ste O/8: Jana Olivier – 1ste (fantasties!), Lili-Ann Blomerus – 27ste
O/12: Scarlett van der Merwe – 3de (uitstekend!), Ruben Vorster – 16de, Stephan le Roux – 67ste
PreviousBrendan Venter kom kuier by Jan van Riebeeck, 16 Mei
Vrydag, 3 Mei 2019